บริษัท เมเจอร์ ซีนีเพล็กซ์ กรุ้ป จำกัด (มหาชน) ส่วนที่ 2 รายละเอียดบริษัทที่ออกหลักทรัพย์

1. ปัจจัยความเสี่ยง

ในการประกอบธุรกิจของบริษัทฯ และบริษัทย่อย ในนามของกลุ่มเมเจอร์ ซีนีเพล็กซ์ บริษัทฯ
มีนโยบายการบริหารความเสี่ยงที่อาจเกิดขึ้นกับธุรกิจตามหลักการกำกับดูแลกิจการที่ดี 15 ข้อ
โดยสามารถประเมินปัจจัยความเสี่ยงที่อาจเกิดขึ้นและส่งผลกระทบต่อการดำเนินงานได้ดังนี้

1.1 ความเสี่ยงในการประกอบธุรกิจ

ความเสี่ยงจากการพึ่งพาภาพยนตร์ที่เข้าฉาย

ผู้ประกอบการโรงภาพยนตร์ในฐานะของ Exhibitor
จำเป็นต้องพึ่งพาภาพยนตร์ที่เข้าฉายค่อนข้างสูง
เนื่องจากเป็นปัจจัยหลักที่สำคัญในการก่อให้เกิดรายได้ของธุรกิจหรือคิดเป็นอัตราร้อยละ 68
ของรายได้ทั้งหมด รายได้หลักของโรงภาพยนตร์มาจากส่วนแบ่งค่าตั๋วเข้าชมภาพยนตร์
โดยรายได้จากส่วนแบ่งค่าตั๋วเข้าชมภาพยนตร์จะขึ้นอยู่กับจำนวนภาพยนตร์ที่เข้าฉาย
และระดับความนิยมของภาพยนตร์แต่ละเรื่อง ซึ่งมีผลต่อรายได้ของโรงภาพยนตร์โดยรวม
สำหรับในส่วนของบริษัทตัวแทนจำหน่ายภาพยนตร์ในฐานะของ Distributor
อาจจะไม่มีผลกระทบเกี่ยวกับความเสี่ยงนี้มากนัก
แต่เนื่องด้วยความจำเป็นทางเงื่อนไขธุรกิจระหว่างบริษัทคู่ค้าโดยทั่วไปคือ
บริษัทตัวแทนจำหน่ายภาพยนตร์ในฐานะของ Distributor
ก็จำเป็นต้องอาศัยโรงภาพยนตร์เพื่อนำภาพยนตร์เข้าฉายหารายได้จากผู้ชมเช่นกัน
ดังนั้นการทำธุรกิจระหว่างผู้ประกอบการโรงภาพยนตร์ และบริษัทตัวแทนจำหน่ายภาพยนตร์
จึงมีลักษณะเกื้อกูลกัน ทั้งนี้เพื่อเป้าหมายการเติบโตของทั้งสองธุรกิจร่วมกันมากกว่า

ความเสี่ยงจากการแข่งขันในธุรกิจ

คู่แข่งที่สำคัญของธุรกิจโรงภาพยนตร์คือวีดีโอเทปและวีซีดีทั้งถูกกฎหมายและผิดกฎหมาย
ซึ่งสามารถสร้างผลกระทบต่อรายได้และการเติบโตของธุรกิจโรงภาพยนตร์
แต่อยู่ในระดับที่ไม่เป็นนัยสำคัญ ทั้งนี้เนื่องจากบริการที่นำเสนอในสาขาของเมเจอร์ ซีนีเพล็กซ์
ทำให้ลูกค้าที่มาใช้บริการได้รับความบันเทิงมากกว่าการมาชมภาพยนตร์
นอกจากนี้ในด้านการปราบปรามสื่อผิดกฎหมายดังกล่าว รัฐบาลทุกชุดได้ให้ความสำคัญกับปัญหานี้
ด้วยการดำเนินมาตรการเร่งปราบปรามอย่างเข้มงวดและมีความคืบหน้าอย่างเป็นรูปธรรม
มีผลทำให้สื่อผิดกฎหมายมีแนวโน้มลดลง

ในส่วนของการแข่งขันในอุตสาหกรรมธุรกิจโรงภาพยนตร์นั้น ปัจจุบันโรงภาพยนตร์เมเจอร์
ซีนีเพล็กซ์จะมีฐานะเป็นผู้นำในวงการทั้งในด้านสถานที่และอุปกรณ์ที่ทันสมัย
ใช้เงินลงทุนจำนวนมากในการขยายสาขาใหม่และปรับปรุงสาขาเดิมให้มีรูปลักษณ์ทันสมัยอยู่เสมอ
แต่การเพิ่มขึ้นของสาขาและการเติบโตของโรงภาพยนตร์คู่แข่ง
ล้วนส่งผลกระทบต่อกิจการของเมเจอร์ ซีนีเพล็กซ์ บริษัทฯ
ตระหนักดีถึงการแข่งขันทางธุรกิจที่อาจจะเกิดขึ้น
จึงได้ให้ความสำคัญกับการสร้างและรักษาฐานลูกค้า
ด้วยการวางกลยุทธ์การตลาดที่ต่อเนื่องและนำเสนอบริการเพื่อความบันเทิงที่มากกว่าโรงภาพยนตร์เช่นบริการโบว์ลิ่ง
ร้านค้าในสาขา รวมทั้งการขยายสาขาอย่างต่อเนื่องเพื่อให้ครอบคลุมพื้นที่ให้บริการที่กว้างขึ้น
ทำให้ศักยภาพการแข่งขันของเมเจอร์ ซีนีเพล็กซ์โดดเด่นกว่าโรงภาพยนตร์อื่นโดยเปรียบเทียบ

บริษัท เมเจอร์ ซีนีเพล็กซ์ กรุ้ป จำกัด (มหาชน) ส่วนที่ 2 รายละเอียดบริษัทที่ออกหลักทรัพย์

ความเสี่ยงจากการลงทุนขยายสาขาใหม่

การลงทุนในสาขาใหม่อาจเกิดความไม่แน่นอนของผลตอบแทนจากการลงทุน
แต่ด้วยประสบการณ์ความสำเร็จอย่างต่อเนื่อง
โดยเปรียบเทียบระหว่างผลจากการดำเนินงานจริงซึ่งมีระยะเวลาคุ้มทุน (Payback Period)
ประมาณ 3-4 ปีสำหรับกรณีสาขา และ 4-5 ปีสำหรับศูนย์บันเทิง (Stand Alone Complex)
และมีอัตราผลตอบแทนเฉลี่ยของโครงการ (IRR) ประมาณร้อยละ 15
ซึ่งเป็นไปตามผลจากการศึกษาความเป็นไปได้ของโครงการ (Feasibility Study) ในทั้ง 15
สาขา ประกอบกับความชำนาญในการดำเนินธุรกิจและมีนโยบายในการขยายสาขา
โดยการวางแผนการกำหนดทำเลที่ตั้งบนทำเลทองในเขตพื้นที่แหล่งชุมชนที่พักอาศัย ใจกลางเมือง
ใกล้สถานศึกษาและสถานที่ทำงานบริษัทเอกชนและราชการ และมีความสะดวกในการใช้บริการ
ทำให้ผู้บริหารมีความมั่นใจว่าจะสามารถนำความสำเร็จมาสู่สาขาใหม่และสร้างความเติบโตให้กับกลุ่มเมเจอร์
ซีนีเพล็กซ์ ได้อย่างต่อเนื่องต่อไป

ความเสี่ยงจากภัยโรคติดต่อ

ตามที่มีการระบาดของโรคติดต่อทางเดินหายใจเฉียบพลัน ( โรคซาร์ส )
ที่เกิดขึ้นในประเทศในแถบเอเซีย เช่น จีนฮ่องกง, สิงคโปร์ เป็นต้น
โดยการติดต่อมักจะเกิดในแหล่งชุมชน หรือที่มีผู้คนมาก ซึ่งทางบริษัทฯ
ได้ติดตามประกาศของกระทรวงสาธารณสุขตลอดเวลา
และมีมาตรการป้องกันโดยการติดตั้งเครื่องฟอกอากาศ และฉีดสเปร์ฆ่าเชื้อภายในโรงภาพยนตร์ทุก
ๆ รอบ แต่ข่าวสารก็ส่งผลกระทบต่อความเชื่อมั่นของผู้มาใช้บริการพอสมควร
ซึ่งผู้บริหารก็ตระหนักและพยายามป้องกันอย่างเต็มที่ รวมถึงมีการแจกหน้ากากป้องกันด้วย

ความเสี่ยงจากการพึ่งพิงผู้บริหาร

เนื่องด้วยกิจการเมเจอร์
ซีนีเพล็กซ์ก่อตั้งและประสบความสำเร็จในการดำเนินกิจการด้วยทีมงานบริหารของนายวิชา
พูลวรลักษณ์ ผู้ก่อตั้งกิจการ เสมือนว่ากิจการต้องพึ่งพาชื่อเสียงและประสบการณ์ นายวิชา
พูลวรลักษณ์ บริษัทฯ อาจมีความเสี่ยงจากการที่กลุ่มนายวิชา
พูลวรลักษณ์อาจลดสัดส่วนการถือหุ้นในบริษัทฯ ลงหรือออกจากการเป็นผู้บริหารในกิจการ
ซึ่งความเสี่ยงดังกล่าวเป็นไปได้ยากมากเมื่อพิจารณาถึงความเป็นเจ้าของและความผูกพันที่นายวิชา
พูลวรลักษณ์ ได้สร้างกิจการเมเจอร์ ซีนีเพล็กซ์ ให้เติบโตอย่างต่อเนื่องตลอดมาด้วยระยะเวลากว่า
10 ปี
และมีความตั้งใจที่จะประกอบกิจการให้เติบโตต่อไปในฐานะของผู้บริหารและกลุ่มผู้ถือหุ้นเสียงข้างมากในกิจการ

ความเสี่ยงจากโอกาสในการต่อสัญญาเช่าพื้นที่และที่ดิน

เนื่องด้วยสัญญาเช่าพื้นที่และสัญญาเช่าที่ดินในบางสาขาระบุเงื่อนไขผูกพันให้กลุ่มนายวิชา พูลวรลักษณ์
คงสัดส่วนการถือหุ้นใหญ่ในบริษัทฯ และมีฐานะเป็นผู้บริหารในกิจการเมเจอร์ ซีนีเพล็กซ์ บริษัทฯ
จึงมีความเสี่ยงจากการที่กลุ่มนายวิชา พูลวรลักษณ์อาจลดสัดส่วนการถือหุ้นในบริษัทฯ
อย่างไรก็ตามเงื่อนไขดังกล่าวมิได้มีการกำหนดอัตราส่วนของการถือหุ้นขั้นต่ำแต่อย่างใด
ประกอบกับความเป็นไปของการลดสัดส่วนในการถือหุ้นของกลุ่มฯค่อนข้างต่ำมากดังเหตุผลที่กล่าวมาแล้วข้างต้น

บริษัท เมเจอร์ ซีนีเพล็กซ์ กรุ้ป จำกัด (มหาชน) ส่วนที่ 2 รายละเอียดบริษัทที่ออกหลักทรัพย์

ความเสี่ยงทางด้านอัคคีภัย

บริษัทอาจมีความเสี่ยงเกี่ยวกับอัคคีภัย
อย่างไรก็ตามบริษัทได้มีการทำสัญญาเอาประกันคลอบคลุมในเรื่องต่าง ๆ
ซึ่งเป็นไปตามลักษณะและมีเงื่อนไขปกติของธุรกิจโดยได้รวมถึงการประกันภัยด้านอัคคีภัย
ด้วยวงเงินที่พอเพียงแก่ความเสียหายที่อาจเกิดขึ้นได้

1.2 ความเสี่ยงกรณีมีผู้ถือหุ้นรายใหญ่มากกว่าร้อยละ 50

ณ วันที่ 31 ธันวาคม 2546 กลุ่มพูลวรลักษณ์ ถือหุ้นในบริษัทฯ กว่าร้อยละ 60
ของจำนวนหุ้นที่จำหน่ายได้แล้วทั้งหมดของบริษัทฯ จึงทำให้กลุ่มพูลวรลักษณ์ โดย นายวิชา
พูลวรลักษณ์ สามารถควบคุมมติที่ประชุมผู้ถือหุ้นได้เกือบทั้งหมด
ไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องที่กฎหมายหรือข้อบังคับบริษัทกำหนดให้ต้องได้รับเสียง 3 ใน 4 ของที่ประชุม
ดังนั้นผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอได้

อย่างไรก็ดี เมื่อพิจารณาจากโครงสร้างจัดการของบริษัทฯ ประกอบด้วยคณะกรรมการบริษัท
คณะกรรมการบริหาร และคณะกรรมการตรวจสอบ จะเห็นได้ว่าบริษัทฯ
มีการวางโครงสร้างการบริหารงานโดยบุคคลที่มีความรู้ความสามารถในการดำเนินธุรกิจและมีการกำหนดขอบเขตอำนาจหน้าที่ของคณะกรรมการชุดต่างๆ
อย่างชัดเจนและโปร่งใส และในกรณีการเข้าทำรายการที่เกี่ยวโยงกับกรรมการ
ผู้ถือหุ้นรายใหญ่และผู้มีอำนาจควบคุมในกิจการ รวมถึงบุคคลที่อาจมีความขัดแย้ง
บุคคลดังกล่าวจะไม่มีสิทธิออกเสียงในการอนุมัติรายการนั้นๆ